Í skýrslu Vinnumálastofnunar um atvinnuleysi í maí kemur fram að atvinnuleysi var aðeins 0,7% af áætluðum mannafla á Vesturlandi en var 0,8% í apríl . Er það næst minnsta atvinnuleysið á landinu en aðeins er minna atvinnuleysi á Austurlandi eða 0,6% af áætluðum mannafla . Atvinnuleysi karla mældist 0,3% í maí en var 0,5% í apríl , en meðal kvenna var það 1,3% í maí en 1,2% í apríl . Í lok maí voru 20 manns atvinnulausir á Akranesi , 11 manns í Borgarbyggð , 1 manneskja í Borgafjarðarsveit , 3 manneskjur í Dalabyggð , 1 manneskja í Grundarfjarðarbæ , 9 manns í Snæfellsbæ og 7 manns í Stykkishólmi . Í lok maí voru 2.333 manns á atvinnuleysiskrá á landinu öllu , 863 karlar og 1.470 konur .